ທ່ານໂອບາມາ ຈະປະກາດ ກ່ຽວກັບຍຸທສາດໃໝ່ ໃນການເຮັດ ສົງຄາມ ຢູ່ອັຟການິສຖານ ໃນວັນອັງຄານ ຈະມາ
ຂ່າວສຳຄັນອື່ນໆ: ຜູ້ຕ້ອງສົງສັຍ ໃນການສັງຫານໝູ່ ຢູ່ຟີລິບປິນ ໄດ້ເຂົ້າມອບໂຕ ຕໍ່ທາງການແລ້ວ; ຈີນ ຕັ້ງເປົ້າໝາຍ ໃນການຫລຸດຜ່ອນ ການປ່ອຍ ແກັສເຮືອນແ
ທຳນຽບຂາວ ກ່າວວ່າ ປະທານາທິບໍດີ BARACK OBAMA ຈະປະກາດ ກ່ຽວກັບຍຸທສາດໃໝ່ ສຳລັບ ອັຟ ການິສຖານ ໃນຄືນວັນອັງຄານ ອາທິດໜ້າ ໃນຄຳປາສັຍ ທີ່ໂຮງຮຽນນາຍຮ້ອຍທະຫານ WEST POINT ຂອງກອງທັບບົກ ສະຫະຣັດ ໃນຣັດນິວຢອກ ການປະກາດທີ່ວ່ານີ້ ໄດ້ມີຂຶ້ນ ຫລັງຈາກ ໄດ້ມີການ ພິຈາຣະນາ ແລະ ປະຊຸມ ເປັນເວລາຫຼາຍໆອາທິດ ກັບບັນດາ ສະມາຊິກ ໃນຄະນະສະພາ ຄວາມໝັ້ນຄົງແຫ່ງຊາດຂອງ ປະທານາທິບໍດີ ລາຍງານຂ່າວແຈ້ງວ່າ ມີທ່າ ທາງວ່າ ທ່ານ OBAMA ຈະມີຄຳສັ່ງໃຫ້ສົ່ງທະຫານ ອະເມຣິກັນ ຢ່າງນ້ອຍ 30 ພັນຄົນ ໄປເສີມກຳລັງ ຢູ່ອັຟການິສຖານ ທ່ານ OBAMA ໄດ້ປະກາດວ່າ ທ່ານຈະເຮັດ ວຽກງານ ໃນອັຟການິສຖານໃຫ້ຫລ້ອນໜ້າທີ່ ແຕ່ຜູ້ນຳ ຂອງກຸ່ມທາລີບານ ນັກສອນສາສນາ MULLAH OMARກ່າວວ່າ ສະຫະຣັດ ແລະພັນທະມິດ ຈະປະສົບ ກັບຄວາມລົ້ມແຫລວ ແລະການປລາຊັຍແມ່ນບໍ່ສາມາດ ທີ່ຈະຫລີກລ້ຽງໄດ້ ໂດຍການສົ່ງທະຫານ ໄປເພີ້ມຕື່ມ ເຈົ້າໜ້າທີ່ຟີລິບປິນກ່າວວ່າ ຜູ້ ຕ້ອງສົງສັຍ ຄົນສຳຄັນ ໃນການສັງຫານໝູ່ 57 ຄົນ ໃນມື້ວັນຈັນ ຜ່ານມາທີ່ແຂວງ MAGUINDANAO ນັ້ນ ໄດ້ເຂົ້າມອບໂຕ ຕໍ່ທາງການແລ້ວ ພົນໂທ RAYMUNDOFERRER ກ່າວວ່າ ນາຍ ANDAL AMPATUAN JR ຊຶ່ງເປັນເຈົ້າເມືອງໆ DATU UNSAYໄດ້ເຂົ້າມອບໂຕ ຕໍ່ທ່ານ JESUS DUREZA ທີ່ປຶກສາ ສັນຕິພາບ ຂອງປະທານາທິບໍດີຟີລິບປິນ ທີ່ເມືອງເອກ ຂອງແຂວງດັ່ງກ່າວ ໃນມື້ນີ້ ນາຍ AMPATUAN ກ່າວວ່າເຂົາບໍ່ມີຄວາມຜິດ ແລະບອກວ່າ ເຂົາຈະຖືກ ພາໂຕໄປຍັງນະຄອນຫລວງມານີລາ ເພື່ອທຳການສອບສວນ ພ້ອມໆກັບຕຳຣວດ ອີກ 4 ຄົນທີ່ທາງການສົງໃສວ່າ ໄດ້ປະກອບສ່ວນ ນຳການສັງຫານໝູ່ນັ້ນ ທາງການສົງໃສວ່າ ນາຍ AMPATUAN ກັບທະຫານກອງຫລອນຂອງເຂົາເປັນຜູ້ຢູ່ເບື້ອງຫລັງ ການລັກພາໂຕ ແລະສັງຫານ ພວກສນັບສນູນຄູ່ແຂ່ງທາງການເມືອງຂອງເຂົາ ທ່ານ ISMAEL MANGUDADATUກັບນັກຂ່າວອີກ ຢ່າງນ້ອຍ 18 ຄົນ ຢູ່ໃນຣົດຂບວນນື່ງທີ່ຖືກພວກກອງຫລອນ ຢຸດ ໃນມື້ວັນຈັນ ຜ່ານມາ ຂນະທີ່ ກຳລັງເດີນທາງໄປສເນີຊື່ ຂອງທ່ານ MANGUDADATU ເພື່ອສະມັກ ເປັນເຈົ້າແຂວງໆMAGUINDANAO ແຂ່ງກັບນາຍ AMPATUAN ໃນການເລືອກຕັ້ງ ປີ 2010 ຈີນໄດ້ຕັ້ງເປົ້າໝາຍ ຄັ້ງທຳອິດໃນການ ຫລຸດຜ່ອນ ການປ່ອຍແກັສຄາຣ໌ບອນໄດອອກ ໄຊຂອງຕົນ ນຶ່ງມື້ ຫລັງຈາກສະຫະຣັດໄດ້ປະ ກາດ ກ່ຽວກັບຄວາມຕັ້ງໃຈ ທີ່ຄ້າຍຄືກັນນີ້ ກ່ອນກອງປະຊຸມສຸດຍອດວ່າດ້ວຍ ການປ່ຽນແປງ ຂອງດິນຟ້າອາກາດ ສະພາ ປົກຄອງຣັດຂອງຈີນ ກໍຄືຄະນະຣັຖບານຈີນ ກ່າວໃນວັນພະຫັດ ມື້ນີ້ວ່າ ພາຍໃນປີ 2020 ຈີນຈະຫລຸດຜ່ອນຄວາມເຂັ້ມຂຸ້ນ ຂອງແກັສຄາຣ໌ບອນລົງ 40 ຫາ 45% ຈາກຣະດັບ ຂອງປີ 2005 ຄວາມເຂັ້ມຂຸ້ນ ຂອງແກັສຄາຣ໌ບອນ ແມ່ນປະຣິມານ ຂອງແກັສເຮືອນແກ້ວທີ່ແຕ່ລະຫົວໜ່ວຍ ຂອງລາຍໄດ້ແຫ່ງຊາດ ປ່ອຍອອກສູ່ບັນຍາກາດ ຄະນະຣັຖບານຈີນກ່າວເຖິງ ການວາງເປົ້າໝາຍ ດັ່ງກ່າວນີ້ວ່າ ເປັນການເອົາມາຕການດ້ວຍຄວາມສະມັກໃຈ ແລະທຳນາຍວ່າ ມັນຈະມີສ່ວນຊ່ວຍຢ່າງສຳຄັນ ຕໍ່ການດຳເນີນຄວາມພະຍາຍາມ ຂອງໂລກ ເພື່ອແກ້ໄຂ ບັນຫາການປ່ຽນແປງ ຂອງດິນຟ້າອາກາດ ໃນຕອນເຊົ້າ ຂອງວັນພະຫັດມື້ນີ້ ຈີນແຖລງວ່າ ນາຍົກຣັຖມຸນຕຣີ WEN JIABAOຈະໄປຮ່ວມ ກອງປະຊຸມສຸດຍອດ ວ່າດ້ວຍການປ່ຽນແປງ ຂອງດິນຟ້າອາກາດ ທີ່ນະຄອນCOPENHAGEN ໃນເດືອນໜ້າ ທະນາຍຄວາມ ຂອງອະດີດ ຫົວໜ້າ ຄຸມຂັງ ພວກນັກໂທດ ຂເມນແດງ ໄດ້ຮ້ອງຮຽນຕໍ່ສານອາຊຍາກັມສົງຄາມ ທີ່ໄດ້ຮັບການສນັບ ສນຸນ ຈາກອົງການ ສະຫະປະຊາຊາດນັ້ນວ່າໃຫ້ພິຈາຣະນາ ກ່ຽວກັບການສຳນຶກຜິດ ຂອງລູກຄວາມ ຂອງລາວ ແລະກ່າວຫາພວກໄອຍະການວ່າ ຢາກໃຫ້ຜູ້ກ່ຽວ ເປັນແພະຮັບບາບ ສຳລັບ ຄວາມໂຫດຮ້າຍຕ່າງໆທີ່ອຳນາດ ການປົກຄອງ ຂເມນແດງ ໄດ້ກໍ່ຂຶ້ນນັ້ນ ທ່ານ FRANCOIS ROUX ທະນາຍຄວາມຂອງຈຳເລີຍ ທີ່ເປັນຄົນຝຣັ່ງ ກ່າວວ່າ ການທີ່ໄອຍະການ ທວງໃຫ້ຈຳຄຸກ ນາຍ KAINGGUEK EAV ຊຶ່ງຮູ້ກັນ ໃນອີກຊື່ນຶ່ງວ່າ ນາຍ DUCH ເປັນເວລາ 40 ນັ້ນແມ່ນບໍ່ໄດ້ຄຳນຶງເຖິງ ການຂໍຂະມາໂທດ ຊ້ຳແລ້ວຊ້ຳອີກ ຂອງຈຳເລີຍ ທ່ານ ROUXໄດ້ຮຽກຮ້ອງໃຫ້ສານ ພິຈາຣະນາຄືນໃໝ່ ຄຳຮຽກຮ້ອງດັ່ງກ່າວ ຂອງຄະນະໄອຍະການເພື່ອເຫັນແກ່ ຜົນປໂຍດ ໃນການສ້າງ ຄວາມປອງດອງຊາດ ທ່ານ ROUX ກ່າວວ່າຄວາມເຕັມໃຈ ຍອມຮັບຜິດ ຂອງນາຍ DUCH ນັ້ນແມ່ນໂອກາດ ທາງປະວັດສາດສຳລັບກຳປູເຈັຽ ຕຳຣວດອິນເດັຽໄດ້ນຳສະ ແດງ ອຸບປະກອນ ທີ່ມີການຍົກຣະດັບແລະປະ ຊາຊົນ ໄດ້ຈັດພິທິ ໄວ້ອາລັຍແບບງຽບໆ ທີ່ນະຄອນມຸມໄບ ນຶ່ງປີຫລັງຈາກໄດ້ມີການບຸກໂຈມຕີ ຂອງພວກ ຫົວຮຸນແຮງ ທີ່ໄດ້ເຮັດໃຫ້ ສູນກາງການເງິນ ຂອງອິນເດັຽເປັນອັມມະພາດ ເປັນເວລາ 40 ຊົ່ວໂມງ ແລະມີຜູ້ເສັຽຊີວິດ 166 ຄົນ ໜ່ວຍກ້າຕາຍຂອງຕຳຣວດ ໄດ້ແສດງ ການໄຕ່ລົງມາຈາກ ຕຶກອາຄານ ຢ່າງວ່ອງໄວ ແລະອາວຸດໃໝ່ແລ້ວກໍຂັບຣົດ ຫຸ້ມເກາະໃໝ່ໆ ຜ່ານໃຈກາງ ນະຄອນມຸມໄບ ໃນການສະແດງກຳລັງແລະການຮັກສາ ຄວາມສະງົບ ຊຶ່ງເປັນພາກສ່ວນນຶ່ງ ຂອງພິທີ ທີ່ຈັດຂຶ້ນໃນວັນຄົບຮອບນຶ່ງປີ ໃນການໂຈມຕີ ຂອງພວກກໍ່ການຮ້າຍ ອຸບປະກອນໃໝ່ ທີ່ວ່ານີ້ແມ່ນພາກສ່ວນນຶ່ງ ຂອງແຜນການ ປັບປຸງ ການຮັກສາ ຄວາມປອດພັຍ ມູນຄ່າ 27 ລ້ານໂດລາຂອງນະຄອນມຸມໄບ ຫລັງຈາກໄດ້ ຖືກຕຳໜິຕິຕຽນວ່າ ເຈົ້າໜ້າທີ່ ບໍ່ໄດ້ຮັບການຝຶກແອບທີ່ດີແ ລະມີອາວຸດ ບໍ່ພຽງພໍ ໃນການປົກປ້ອງ ຄຸ້ມຄອງ ນະຄອນດັ່ງກ່າວຈາກການໂຈມຕີ ຂອງພວກກໍ່ການຮ້າຍ ວຽດນາມໄດ້ຫລຸດຄ່າເງິນດົງ ແລະ ຂຶ້ນ ອັດຕຣາດອກເບັ້ຽ ໃນຄວາມພະຍາຍາມເພື່ອຄວາມຄຸມເງິນເຟີ້ ທະນາຄານກາງ ຂອງ ວຽດນາມ ໄດ້ຫລຸດຄ່າເງິນດົງລົງ 5 4%ໃນການແລກປ່ຽນ ກັບເງິນໂດລາ ຂອງສະຫະຣັດ ໃນວັນພຸດວານນີ້ ແລະໄດ້ຂຶ້ນອັດຕຣາດອກເບັ້ຽ ຈາກ 7 ເປັນ 8% ທະນາຄານກາງ ຂອງວຽດນາມ ກ່າວໃນວັນພະຫັດມື້ນີ້ວ່າ ຕົນຈະຫລຸດ ຄ່າເງິນດົງ ລົງຕື່ມອີກ 3% ອັດຕຣາເງິນເຟີ້ ຂອງວຽດນາມໄດ້ຖີບໂຕຂຶ້ນ 4 4% ໃນເດືອນພະຈິກນີ້ ຊຶ່ງເປັນອັດຕຣາທີ່ສູງທີ່ສຸດ ໃນຮອບ 6ເດືອນ ຕາມອັດຕຣາ ການແລກປ່ຽນໃໝ່ນັ້ນ 1 ໂດລາແລກໄດ້ 17 ພັນ 961 ດົງຕາມອັດຕຣາ ຂອງທາງການ ແຕ່ໃນຕລາດມືດ 1 ໂດລາ ສາມາດແລກໄດ້ ເຖິງ 19 ພັນ 500ດົງ ມື້ນີ້ ແມ່ນວັນ THANKSGIVINGຫຼືວັນຂອບຄຸນພະເຈົ້າຢູ່ ໃນສຫະຣັດ ແລະປະທານາທິບໍດີ ສະຫະຣັດ ທ່ານBARACK OBAMA ກໍໄດ້ປະຕິບັດຕາມ ປະເພນີ ທີ່ມີມາເປັນເວລາຫລາຍໆສິບປີ ໂດຍໄດ້ໃຫ້ ອະພັຍໂທດ ແກ່ໄກ່ງວງໂຕນຶ່ງ ຊຶ່ງໄດ້ຊ່ອຍໃຫ້ໄກ່ງວງໂຕນີ້ ລອດພົ້ນຈາກ ການຖືກນຳມາປຸງ ເປັນອາຫານກິນໃນວັນສລອງບຸນຂອບຄຸນພຣະເຈົ້າ ຕາມປະເພນີນັ້ນ ໃນພິທີ ປະຈຳປີ ທີ່ນຳນຽບຂາວ ໃນມື້ວານນີ້ທ່ານ OBAMA ໄດ້ປ່ອຍໄກ່ງວງ ທີ່ໜັກ 20 ກິໂລ ແລະມີຊື່ວ່າ “ກ້າຫານ” ໃນການໃຫ້ອະພັຍໂທດ ແບບບໍ່ມີເງື່ອນໄຂ ຂອງປະທານາທິບໍດີ ໄກ່ງວງກ້າຫານແລະໄກ່ງວງອີກໂຕນຶ່ງ ທີ່ມີຊື່ວ່າ “CAROLINA” ໄດ້ຖືກສົ່ງ ໂດຍທາງເຮືອບິນໄປຍັງສວນມະຫາສະນຸກ DISNEYLAND ທີ່ຣັດກາລີຟໍເນັຽ ບ່ອນທີ່ໄກ່ງວງທັງ 2ໄດ້ຖືກແຕ່ງຕັ້ງ ໃຫ້ເປັນຫົວໜ້າ ກິຕິມະສັກ ໃນການເດີນສວນສນາມ ພາເຫຣດປະຈຳປີເນື່ອງໃນໂອກາດວັນ ຂອບຄຸນພຣະເຈົ້າ ທີ່ສວນ DISNEYLAND ໃນວັນພະຫັດມື້ນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ